ดอกอ้อ ทุ่งทอง

บุปผา บุญมี หรือชื่อในวงการคือ ดอกอ้อ ทุ่งทอง (เกิด 23 กันยายน พ.ศ. 2520) เป็นนักร้องลูกทุ่ง-หมอลำซิ่ง นักแสดงชาวไทยเจ้าของฉายา ลูกทุ่งสาวเสียงซอ สังกัดแกรมมี่โกลด์ เธออยู่ในวงการบันเทิงมาแล้ว 20 ปี มีผลงานเพลงที่มีชื่อเสียงมากมาย อาทิ อกหักวันแห่เทียน, เบอร์โทรเจ้าชู้

เกิดที่อำเภอบุญฑริก จังหวัดอุบลราชธานี จบระดับชั้นปริญญาตรีที่มหาวิทยาลัยรัตนบัณฑิต เธอเริ่มร้องเพลงอย่างจริงจังตั้งแต่ระดับชั้นมัธยมศึกษาปีที่ 6 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดอุบลราชธานีเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิเห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์

ประวัติ
เธอเกิดเมื่อวันที่ 23 กันยายน พ.ศ. 2520 ที่ตำบลโนนค้อ อำเภอบุญฑริก จังหวัดอุบลราชธานี เป็นบุตรีคนโตจากพี่น้องทั้งหมด 5 คน ของนายสำราญและนางสง่า บุญมี มีน้องสาวที่เป็นนักร้องด้วยกันคือก้านตอง ทุ่งเงิน จบการศึกษาระดับชั้นประถมศึกษาจากโรงเรียนบ้านโนนค้อ ระดับชั้นมัธยมศึกษาจากโรงเรียนนาส่วงวิทยา และระดับอุดมศึกษาจากสาขาการตลาด คณะบริหารธุรกิจ มหาวิทยาลัยรัตนบัณฑิต และ จบการศึกษาเมื่อปี พ.ศ. 2543

วงการบันเทิง
เข้าสู่วงการบันเทิงจากการเป็นศิลปินสังกัดแกรมมี่โกลด์ ในปี พ.ศ. 2546 เธอออกผลงานชุดแรกคือ อกหักวันแห่เทียน ผลงานการประพันธ์ของสุดโก้ เจียระไน ออกวางจำหน่ายในปีเดียวกับที่เธอเข้าวงการ และตามมาด้วยชุดที่ 2 เบอร์โทรเจ้าชู้ ผลงานการประพันธ์ของสลา คุณวุฒิ ซึ่งเป็นผลงานแนวลูกทุ่งหมอลำแบบประยุกต์ที่สร้างชื่อเสียงให้เธออย่างมาก ออกวางจำหน่ายในปี พ.ศ. 2549 และเธอมีผลงานสร้างชื่อเสียงอื่นอีกมากมาย อาทิ ข้อความในมือถือ, ขอยืนเคียงข้าง, เมียเก่า, รักพ่ายที่แก่งสะพือ

ผลงานเพลง

อัลบั้มเดี่ยว

อัลบั้มพิเศษ

ซิงเกิ้ลเดี่ยว

เพลงประกอบละครและภาพยนตร์

เพลงที่ไปรับเชิญร้อง 
เพลงที่ดอกอ้อได้มีส่วนร่วมในการการร้อง

เพลงในโปรเจกต์พิเศษ

ผลงานการแสดง

ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่องวัน

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ไทยทีวีสีช่อง 3 

(ซิตคอม)

มิวสิควีดีโอ

โฆษณา 
 ช่องแกรมมี่ 4 ช่อง (ช่อง Fan TV., ช่อง Bang Channel, ช่อง Green Channel และช่อง Acts Channel) ร่วมด้วย ไมค์ ภิรมย์พร,ต่าย อรทัย,เอิร์น สุรัตน์ติกานต์ และศิลปิน นักร้อง นักแสดงอีกมากมาย (2552)
 กล่องรับสัญญาณ GMM. Z รุ่น HD ร่วมด้วย ต่าย อรทัย,ไผ่ พงศธร,หญิงลี ศรีจุมพล และศิลปิน นักร้อง นักแสดงอีกมากมาย (2556-2557)

คอนเสิร์ต 
 คอนเสิร์ต ด้วยรักแด่ครูสลา (2550)
 คอนเสิร์ต ครูสลามายามบ้าน ครั้งที่ 14 (2 เมษายน 2556)
 คอนเสิร์ต คาราวานแฟนทีวีสามัคคีสัญจร 2 (2557)
 คอนเสิร์ต ตุ้มโฮม รวมพลศิลปินรากหญ้า (5 กุมภาพันธ์ 2557)
 คอนเสิร์ต รำลึก พงษ์ศักดิ์ จันทรุกขา (2558)
 คอนเสิร์ต M-150 แรงงานไทย...ใจเกินร้อย (2559) 
 คอนเสิร์ต สลา คุณวุฒิ คนสร้างเพลง เพลงสร้างคน (2559)
 คอนเสิร์ต 20 M-150 ลูกทุ่งซุปเปอร์โชว์ (2560) 
 คอนเสิร์ต M-150 ลูกทุ่งซุปเปอร์โชว์ (2561) 
 คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (2563) 
 คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (2563 / รังสิต & อุดรธานี)

รางวัล
 รางวัลคนดีศรีอีสาน  มอบโดยมหาวิทยาลัยราชภัฏสกลนคร 
 รางวัล มหานครอวอร์ดส ครั้งที่ 9 ประจำปี 2555 สาขารางวัลศิลปินคู่หรือกลุ่มยอดนิยม ได้แก่ ดอกอ้อ ทุ่งทอง และ ก้านตอง ทุ่งเงิน จากอัลบั้มชุดพิเศษ สังกัดแกรมมี่โกลด์
 รางวัล มหานครอวอร์ดส ครั้งที่ 10 ประจำปี 2556 (1 ทศวรรษ มหานครอวอร์ดส) สาขา นักร้องลูกทุ่งคู่หรือกลุ่มยอดนิยม ร่วมด้วย ศร สินชัย และ ก้านตอง ทุ่งเงิน จากอัลบั้มพิเศษ มัน ม่วน แซบ
 รางวัล มหานครอวอร์ดส ครั้งที่ 11 ประจำปี 2557 สาขา อัลบั้มเพลงลูกทุ่งยอดนิยม จากอัลบั้มพิเศษ มัน ม่วน แซบ ชุดที่ 2 โดยเพลง เมียเก่า, เพลง วอนอ้ายลบลายเสือ และเพลง น้องมีผัวแล้ว (2557)
 สยามดารา สตาร์ส อวอร์ดส์ 2015 สาขา เพลงลูกทุ่งยอดนิยม จากเพลง น้องมีผัวแล้ว ในอัลบั้มพิเศษ มัน ม่วน แซบ ชุดที่ 2 (2558)

อ้างอิง

แหล่งข้อมูลอื่น
 

บุคคลที่เกิดในปี พ.ศ. 2520
บุคคลที่ยังมีชีวิตอยู่
นักร้องหญิงชาวไทย
นักร้องลูกทุ่งหญิงชาวไทย
ศิลปินสังกัดแกรมมี่โกลด์
นักดนตรีหมอลำ
บุคคลจากอำเภอบุณฑริก
บุคคลจากคณะบริหารธุรกิจ มหาวิทยาลัยรัตนบัณฑิต
พุทธศาสนิกชนชาวไทย